2015 թվականի դրությամբ 197,1 հա անտառային ծածկույթի հատումներ են իրականացվել: Թեղուտի պղնձամոլիբդենային հանքավայրի շահագործման հետևանքով հատման է ենթակա անտառի ևս 357 հա-ն: Զուգահեռ սրան, ընկերությունը անտառապատման ծրագրի շրջանակում ծառատունկ և տնկված ծառերի ընթացիկ խնամքի աշխատանքներ է իրականացրել Լոռու մարզի Թեղուտ, Շնող, Լեռնահովիտ, Օձուն և Արջուտ համայնքների վարչական սահմաններում, Գուգարքի և Լալվարի անտառտնտեսություններում գտնվող մոտ 464,9 հա գումարային մակերեսով տարածքներում: Ընկերությունը անտառապատման ծրագրի համար վեց տարում՝ 2009- 2015 թվականներին, ծախսել է 425 մլն դրամ: